بند جاني

ديھ بند جاني  سنڌ جي ضلعي قمبر شهدادڪوٽ جي وارھ تعلقي جي ھڪ ديھ جو نالو آهي جيڪا لالو رائنڪ تپي ۾ واقع آهي.
تاريخ
بورڊ آف روينيو سنڌ جي رڪارڊ ۾ موجود 1880 کان 1964ع تائين واري دؤر جي ھن ديھ جي نقشي مطابق ھن ديھ ۾ ڳوٺ سانڀل ۽ ان سان لڳولڳ ڳوٺ ابڙيپوٽا ۽ قاسم شاھ جو مقام جن کي چؤڌاري بند ڏنل ھيو. ان کان سواءِ ھن ديھ ۾ تيوڻن جو ڳوٺ پڻ واقع ھيا.  ڳوٺ سانڀل ۽ ڳوٺ ابڙيجا ھڪ ٿي وڃڻ جي ڪري جاني بند سڏبا آهن. ھن وقت جاني بند قائم آھي. تيوڻن جو ڳوٺ ھاڻي ڏاتو تيوڻو سڏجي ٿو.

جاگرافي
ھن ديھ جي اتر ۾ ديھ عبيداڻي ۽ ديھ اصحابو، ديھ ، اولھ ۾ ديھ آباد، اوڀر ۾ ديھ حسن ھوري، نصيرآباد تعلقي جي ديھ چؤديرو ۽ ڏکڻ ۾ پڻ نصيرآباد تعلقي جون ديھون گل سنگھر ۽ مرادي واقع آهن. ھن ديھ جي مڪمل روينيو سروي ٿيل آھي. ھن ديھ مان نصيرآباد قمبر روڊ گذرندڙ ۽ ميرواھ وھندڙ آھي.

آبادي
2017 جي آدمشماري مطابق ھن ديھ جي ڳوٺن جي ڪل آبادي 4,645  ھئي جيڪا 723 خاندانن تي مشتمل ھئي..

 حوالا